***Oznámenie o vyhlásení obchodnej verejnej súťaže***

***podľa ustanovení § 281 až §288 Zákona č. 513/1991 Zb.***

***Obchodného zákonníka v znení neskorších predpisov***

Na podávanie návrhov na uzavretie Zmluvy o nájme nebytových priestorov za účelom prenechania do užívania majetku vo vlastníctve Bratislavského samosprávneho kraja, zvereného do správy vyhlasovateľa

***PODMIENKY OBCHODNEJ VEREJNEJ SÚŤAŽE***

1. **Identifikácia vyhlasovateľa**

Názov: **Pedagogická a kultúrna akadémia**

Sídlo: **Sokolská 6, 900 01 Modra**

IČO: 00162787

V zastúpení: Mgr. Monika Nemcová, riaditeľka

Kontaktná osoba: Kadlečíková Dagmar, hospodárka školy

Tel.č.: 0915 753 008

vyhlasuje

**obchodnú verejnú súťaž**

na výber navrhovateľa na uzavretie Zmluvy o nájme nebytových priestorov za účelom prenechania do užívania majetku vo vlastníctve Bratislavského samosprávneho kraja, zverenému vyhlasovateľovi do správy.

1. **Špecifikácia predmetu obchodnej verejnej súťaže**

Predmetom súťaže na prenechanie do užívania formou Zmluvy o nájme nebytových priestorov je nehnuteľný majetok vedený správou katastra Pezinok, súpisné číslo 1387 vedený na parcele číslo 825 zapísaný v liste vlastníctva číslo 6077, katastrálne územie 838039 Modra, konkrétne:

* **nebytové priestory – pivničný sklad**

Stručný popis: Nebytový priestor – pivničný sklad o výmere 41,92 m2, ktorý sa nachádza v areáli Pedagogickej a kultúrnej akadémie, Sokolská 6, 900 01 Modra. Pivničný sklad je určený na skladové účely.

Termín obhliadky si môžu uchádzači dohodnúť telefonicky s poverenou osobou vyhlasovateľa, ktorou je Kadlečíková Dagmar, tel.č. 033/6472577, najneskôr do troch dní po nahlásení záujmu.

1. **Typ zmluvy**

Nájomná zmluva podľa zákona č. 40/1964 Zb. Občianskeho zákonníka v znení neskorších predpisov, resp. zákona č. 116/1990 Zb. o nájme a podnájme nebytových priestorov v znení neskorších predpisov.

1. **Lehota a spôsob predloženia návrhu**

Súťaž sa začína dňom jej uverejnenia na web stránke vyhlasovateľa a web stránke Bratislavského samosprávneho kraja, ako zriaďovateľa vyhlasovateľa. Navrhovateľ predkladá svoj návrh v zmysle nasledovných inštrukcií:

1. Deň, mesiac, rok a hodina, dokedy sa môžu predkladať návrhy:

Do 15 dní po uverejnení súťaže na web stránke vyhlasovateľa a web stránke Bratislavského samosprávneho kraja, t.j. do **05.11.2015 do 12.00 hod.** – rozhodujúci je dátum doručenia návrhu vyhlasovateľovi.

1. Adresa, na ktorú sa má návrh doručiť: Pedagogická a kultúrna akadémia, Sokolská 6.900 01 Modra
2. Jazyk, v ktorom sa musí písomný návrh predložiť: slovenský
3. Forma predloženia návrhu: všetky požadované dokumenty, ktoré budú súčasťou súťažného návrhu, je nutné doručiť v papierovej forme v uzavretom obale označenom názvom a sídlom navrhovateľa a heslom:

**„Obchodná verejná súťaž – prenájom majetku nebytové priestory - NEOTVÁRAŤ“**

1. Predložený návrh musí okrem iného obsahovať najmä:

* identifikačné údaje navrhovateľa (pri F.O.: meno, priezvisko, rodné priezvisko, dátum narodenia, rodné číslo, adresa trvalého bydliska, pri P.O.: obchodné meno, sídlo, IČO, DIČ, IČ DPH, štatutárny orgán s uvedením oprávnenosti ku konaniu, originál výpisu z Obchodného registra),
* označenie kontaktnej osoby navrhovateľa, telefonický kontakt a emailovú adresu, na ktorú mu bude oznámený výsledok obchodnej verejnej súťaže,
* navrhnutú výšku nájomného za predmet súťaže,
* písomné čestné prehlásenie navrhovateľa, že súhlasí s podmienkami obchodnej verejnej súťaže uvedenými v bode 9 tohto oznámenia,
* písomné čestné prehlásenie, že nie ste dlžníkom Bratislavského samosprávneho kraja.

Súťažné návrhy doručené iným spôsobom alebo po stanovenom termíne odovzdania, nebudú do obchodnej verejnej súťaže prijaté.

1. **Rozsah a úplnosť súťažného návrhu**

Návrh musí byť predložený v súlade s podmienkami súťaže a v požadovanom rozsahu.

1. **Lehota na oznámenie vybraného návrhu (akceptačná lehota) je 04.11.2015.**

Navrhovateľovi, ktorý predložil najvhodnejší návrh, pošle alebo osobne doručí vyhlasovateľ písomné oznámenie o prijatí návrhu do 3 pracovných dní po vyhodnotení ponúk, neúspešným navrhovateľom pošle alebo osobne doručí oznámenie o odmietnutí ich návrhov.

1. **Spôsob výberu najvhodnejšieho návrhu na uzavretie zmluvy**

Predložený návrh bude možné zahrnúť do obchodnej verejnej súťaže len v prípade, ak jeho obsah bude zodpovedať súťažným podmienkam. Týmto navrhovateľom bude oznámený výsledok obchodnej verejnej súťaže, pričom navrhovateľ víťazného súťažného návrhu bude vyzvaný na uzatvorenie nájomnej zmluvy.

1. **Kritériá výberu najvhodnejšieho návrhu na uzavretie zmluvy**

Vyhlasovateľ pri vyhodnocovaní predložených ponúk bude hodnotiť jediné kritérium:

**najvyššiu cenu za nájom nebytového priestoru za m2/rok**

Cena nájmu neobsahuje úhradu za spotrebované energie.

Každý predložený návrh hodnotia členovia komisie samostatne s vyhodnotením kritéria. Poradie uchádzačov určuje ponúknutá najvyššia cena za nájom nebytového priestoru za m2/rok.

V prípade rovnosti cien u viacerých uchádzačov pre danú časť predmetu zákazky sa o úspešnom uchádzačovi rozhodne žrebovaním.

1. **Ďalšie podmienky vyhlasovateľa:**
2. Vyhlasovateľ si vyhradzuje právo zmeniť podmienky súťaže alebo súťaž zrušiť podľa §283 zákona č.513/1991 Zb. Obchodného zákonníka.
3. Vyhlasovateľ si vyhradzuje právo odmietnuť všetky predložené návrhy (§ 287 ods.2 zákona č. 513/1991 Zb. Obchodného zákonníka) a ukončiť obchodnú verejnú súťaž bez výberu súťažného návrhu.
4. Návrh nemožno odvolať po jeho doručení vyhlasovateľovi.
5. Vyhlasovateľ si vyhradzuje právo meniť všetky uvedené podmienky obchodnej verejnej súťaže.
6. Vyhlasovateľ si vyhradzuje právo predĺžiť lehotu na vyhlásenie vybraného súťažného návrhu.
7. Vyhlasovateľ si vyhradzuje právo v prípade zistenia neúplnosti súťažného návrhu z hľadiska požiadaviek vyhlasovateľa uvedených v súťažných podkladoch vyradiť návrh z obchodnej verejnej súťaže.
8. Vyhlasovateľ si vyhradzuje právo v prípade formálnych nedostatkov, ktoré nemenia obsah súťažného návrhu, vyzvať uchádzača na jeho doplnenie.
9. Vyhlasovateľ neuhrádza navrhovateľom žiadne náklady spojené s účasťou v tejto obchodnej verejnej súťaži.
10. V prípade, že s navrhovateľom víťazného návrhu nebude uzatvorená zmluva z dôvodov na strane navrhovateľa, môže vyhlasovateľ uzavrieť zmluvu s navrhovateľom, ktorý sa vo vyhodnotení obchodnej verejnej súťaže umiestnil ako ďalší v poradí.
11. Vyhlasovateľ je oprávnený rokovať o uzatvorení nájomnej zmluvy aj v prípadoch, ak z akýchkoľvek dôvodov navrhovateľ, ktorého ponuka bola najvyššia, neuzavrie nájomnú zmluvu v lehote určenej vyhlasovateľom súťaže.
12. Vyhlasovateľ si vyhradzuje právo odmietnuť navrhovateľa v prípade, ak tento je, alebo v minulosti bol dlžníkom vyhlasovateľa, resp. Bratislavského samosprávneho kraja, ako zriaďovateľa vyhlasovateľa.
13. **Všeobecne záväzné právne predpisy dodržiavané pri verejnej obchodnej súťaži:**
14. Zákon č. 513/1991 Zb. Obchodný zákonník v platnom znení,
15. Zákon č. 40/1964 Zb. Občiansky zákonník v platnom znení,
16. Zákon č. 162/1995 Z.z. Katastrálny zákon v platnom znení,
17. Zásady hospodárenia a nakladania s majetkom Bratislavského samosprávneho kraja.

V Modre 21.10.2015 Mgr. Monika Nemcová

riaditeľka